Arthur's Stone

Heneb Neolithig yn Swydd Henffordd, Gorllewin Canolbarth Lloegr yw Arthur's Stone (sef "Carreg Arthur" yn Gymraeg). Fe'i lleolir bron i 1000 troedfedd uwch lefel y môr ar ben bryn rhwng Bredwardine a Dorstone.
bawd|chwith|Arthur's Stone

Math o siambr gladdu o gyfnod Oes Newydd y Cerrig a elwir yn siambr gladdu gellog gan yr archaeolegwyr ydyw. Credir iddi gael ei chodi rhwng tua 3,700CC a 2,700CC. Mae'r pridd a'i gorchuddiai wedi mynd a dim ond y meini sy'n aros erbyn hyn, fel cromlech.

Mae'n un o sawl heneb yng ngwledydd Prydain a enwir ar ôl y Brenin Arthur (bl. 5g), ond does dim cysylltiad hanesyddol rhwng yr arwr hwnnw a'r heneb.

Categori:Cromlechi Lloegr
Categori:Cylch Arthur
Categori:Siambrau claddu
Categori:Safleoedd archaeolegol Swydd Henffordd